Rēzeknes pilsētas domes sēdē tika pieņemts lēmums par “Rēzeknieša kartes” ieviešanu, kas iekļauj sevī “Rēzeknes pilsētas iedzīvotāja karti” un “Rēzeknes pilsētas skolēna apliecību”. Kartes tiks aktivizētas no 1. aprīļa, taču to izsniegšana jau sākās.

 Rēzeknes pilsētas vispārizglītojošo iestāžu 1.-12. klašu skolēniem, kuri deklarēti Rēzeknē - karte pienākas bez maksas un no 01.04.2017. viņi saņems 100% atlaidi pašvaldības sabiedriskajā transportā.

 Rēzeknes pilsētas vispārizglītojošo iestāžu 1.-12. klašu skolēniem, kuri deklarēti ārpus Rēzeknes pilsētas - karte pienākas bez maksas un no 01.04.2017. viņi saņems 50% atlaidi pašvaldības sabiedriskajā transportā.

“Rēzeknes pilsētas skolēna apliecības” elektronisko pakalpojumu klāsts ar laiku tiks paplašināts (skolēna kontrole par ierašanos izgl.iestādē, norēķināšanās par pašvaldības iestāžu un pašvaldības sadarbības partneru pakalpojumiem, elektroniskā identifikācija un tml.).

 Lai atvieglotu vecākiem “Rēzeknes pilsētas skolēna apliecības” saņemšanas procesu, skola piedāvā to īstenot centralizēti:

* Skolēni mājās atnesīs pieteikumus, kurus vecākiem jāaizpilda un jāparaksta;
* Parakstītu pieteikumu jāiesniedz klases audzinātājam;
* Skola organizē fotografēšanos tikai tiem skolēniem, kuru vecāki ir pieteikušas saņemt “Rēzeknes pilsētas skolēna apliecību”;
* Izgatavotās kartes tiks nodotas skolēniem un skolēns parakstīsies par kartes saņemšanu pieteikumā.